Valkoinen talo
Ennen Valkoisen talon rakentamista Yhdysvaltain presidentti oli asunut New Yorkissa ja Philadelphiassa. Ajatuksen Yhdysvaltain presidentin virallisesta asuintalosta esitti maan hallitus 1789. Seuraavana vuonna asunto säädettiin asuinpaikka-asetuksessa ("Residence Act"), joka määräsi liittovaltion pysyvän pääkaupungin perustamisesta. Kaupunki nimettiin Washingtoniksi ensimmäisen presidentin George Washingtonin mukaan.
Palacio de la Zarzuela
Espanjan kuninkaan virallinen virka-asunto on Madridin kuninkaallinen palatsi, mutta kuningaspari Felipe VI ja Letizia sekä entinen kuningaspari Juan Carlos ja Sofía ovat valinneet kodikseen tämän pienemmän palatsin. Kuningaspari on asunut palatsissa avioliittonsa solmimisesta vuodesta 1962 lähtien. Francisco Francon kuoltua El Pardon kuninkaallinen palatsi jäi valtiovieraiden käyttöön, ja Madridin kuninkaallinen palatsi toimii lähinnä valtiollisten juhlatilaisuuksien pitopaikkana.